《殊胜寺留别舍弟》
明代·皇甫汸

野寺随林建，幽扉面水开。上方今夜月，千里故乡台。

酒为闻鸡散，帆应逐雁回。佳期迷后会，含意问如来。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。